CELEX: 32012D0702
Language: el
Date: 2012-11-13 00:00:00
Title: 2012/702/ΕΕ: Εκτελεστική απόφαση της Επιτροπής, της 13ης Νοεμβρίου 2012 , για την τροποποίηση της απόφασης 2008/855/ΕΚ όσον αφορά την αποστολή σε άλλα κράτη μέλη ορισμένων κρεάτων και προϊόντων με βάση το κρέας από οικεία κράτη μέλη περιοχές των οποίων περιλαμβάνονται στον κατάλογο του μέρους III του παραρτήματος [κοινοποιηθείσα υπό τον αριθμό C(2012) 7977]  Κείμενο που παρουσιάζει ενδιαφέρον για τον ΕΟΧ

15.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 318/71
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 13ης Νοεμβρίου 2012
   για την τροποποίηση της απόφασης 2008/855/ΕΚ όσον αφορά την αποστολή σε άλλα κράτη μέλη ορισμένων κρεάτων και προϊόντων με βάση το κρέας από οικεία κράτη μέλη περιοχές των οποίων περιλαμβάνονται στον κατάλογο του μέρους III του παραρτήματος
   [κοινοποιηθείσα υπό τον αριθμό C(2012) 7977]
   (Κείμενο που παρουσιάζει ενδιαφέρον για τον ΕΟΧ)
   (2012/702/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), και ιδίως το άρθρο 9 παράγραφος 4,
   Έχοντας υπόψη την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφος 4,
   Εκτιμώντας τα ακόλουθα:
   
               (1)
            
            
               Στην απόφαση 2008/855/ΕΚ της Επιτροπής, της 3ης Νοεμβρίου 2008, σχετικά με μέτρα ελέγχου της υγείας των ζώων όσον αφορά την κλασική πανώλη των χοίρων σε ορισμένα κράτη μέλη (3) θεσπίζονται ορισμένα μέτρα ελέγχου που αφορούν την κλασική πανώλη των χοίρων στα κράτη μέλη ή σε περιφέρειές τους που ορίζονται στο παράρτημα της εν λόγω απόφασης.
            
         
               (2)
            
            
               Στο άρθρο 7 παράγραφος 1 της απόφασης 2008/855/ΕΚ προβλέπεται ότι τα οικεία κράτη μέλη, περιοχές των οποίων περιλαμβάνονται στο μέρος III του παραρτήματος, εξασφαλίζουν ότι φορτία νωπού κρέατος χοίρων από εκμεταλλεύσεις που βρίσκονται στις περιοχές που περιλαμβάνονται στο μέρος III του παραρτήματος, καθώς και παρασκευάσματα κρέατος και προϊόντα με βάση το κρέας που αποτελούνται από ή περιέχουν το κρέας αυτό δεν αποστέλλονται από τις εν λόγω περιοχές προς άλλα κράτη μέλη.
            
         
               (3)
            
            
               Στο άρθρο 8α της απόφασης 2008/855/ΕΚ προβλέπεται ότι τα οικεία κράτη μέλη, περιοχές των οποίων περιλαμβάνονται στο μέρος III του παραρτήματος, μπορούν υπό ορισμένους όρους να χορηγούν άδεια για αποστολή σε άλλα κράτη μέλη νωπού κρέατος χοίρων καθώς και παρασκευασμάτων κρέατος και προϊόντων με βάση το κρέας που αποτελούνται από ή περιέχουν κρέας χοίρων από εκμεταλλεύσεις που βρίσκονται σε περιοχές που δεν περιλαμβάνονται στο εν λόγω μέρος του παραρτήματος της εν λόγω απόφασης.
            
         
               (4)
            
            
               Στο άρθρο 8γ της απόφασης 2008/855/ΕΚ προβλέπεται ότι, κατά παρέκκλιση του άρθρου 7 παράγραφος 1, τα οικεία κράτη μέλη περιοχές των οποίων περιλαμβάνονται στο μέρος III του παραρτήματος μπορούν να επιτρέπουν την αποστολή νωπού κρέατος χοίρων καθώς και παρασκευασμάτων και προϊόντων με βάση το κρέας που αποτελούνται από ή περιέχουν το κρέας αυτό προς άλλα κράτη μέλη υπό ορισμένους όρους.
            
         
               (5)
            
            
               Στα άρθρα 8α και 8γ της απόφασης 2008/855/ΕΚ προβλέπονται δύο συστήματα διοχέτευσης για νωπό κρέας χοίρων, καθώς και για παρασκευάσματα κρέατος και προϊόντα με βάση το κρέας που αποτελούνται από ή περιέχουν το κρέας αυτό, τα οποία πληρούν ορισμένους όρους για να εξασφαλίζεται ότι δεν αποτελούν κίνδυνο όσον αφορά την κλασική πανώλη των χοίρων. Τα σφαγεία, τα εργαστήρια τεμαχισμού και οι εγκαταστάσεις επεξεργασίας κρέατος θα μπορούσαν, επομένως, να λειτουργούν και με τα δύο συστήματα συγχρόνως, χωρίς να παρουσιάζονται πρόσθετοι κίνδυνοι, υπό την προϋπόθεση ότι εφαρμόζονται ορισμένες περαιτέρω απαιτήσεις που αφορούν την κοινοποίηση των καταλόγων με τις εκμεταλλεύσεις και τις εγκαταστάσεις. Οι δύο διατάξεις που διέπουν τα δύο συστήματα μπορούν έτσι να συγχωνευτούν και οι εκμεταλλεύσεις, τα σφαγεία, τα εργαστήρια τεμαχισμού και οι εγκαταστάσεις επεξεργασίας κρέατος που τηρούν αυτές τις διατάξεις μπορούν να εγκριθούν ανάλογα.
            
         
               (6)
            
            
               Προκειμένου να διασφαλιστεί η σωστή επόπτευση και διαφάνεια της λειτουργίας του συστήματος διοχέτευσης νωπού κρέατος χοίρων, παρασκευασμάτων κρέατος και προϊόντων με βάση το κρέας που αποτελούνται από ή περιέχουν το κρέας αυτό, είναι σκόπιμο τα κράτη μέλη που εφαρμόζουν το σύστημα να επικαιροποιούν τον κατάλογο με τις εκμεταλλεύσεις, τα σφαγεία, τα εργαστήρια τεμαχισμού και τις εγκαταστάσεις επεξεργασίας κρέατος που έχουν εγκριθεί για το σύστημα διοχέτευσης και να υποβάλλουν εγκαίρως τον κατάλογο στην Επιτροπή και στα άλλα κράτη μέλη.
            
         
               (7)
            
            
               Επομένως, η απόφαση 2008/855/ΕΚ θα πρέπει να τροποποιηθεί ανάλογα.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2008/855/ΕΚ τροποποιείται ως ακολούθως:
   
               1)
            
            
               Το άρθρο 8α αντικαθίσταται από το ακόλουθο κείμενο:
               «Άρθρο 8α
               Αποστολή νωπού κρέατος χοίρων και παρασκευασμάτων και προϊόντων με βάση το κρέας που αποτελούνται από ή περιέχουν τέτοιου είδους κρέας από οικεία κράτη μέλη περιοχές των οποίων περιλαμβάνονται στον κατάλογο του μέρους III του παραρτήματος σε άλλα κράτη μέλη
               1.   Τα οικεία κράτη μέλη στα οποία ανήκουν περιοχές που περιλαμβάνονται στο μέρος III του παραρτήματος μπορούν να επιτρέπουν την αποστολή σε άλλα κράτη μέλη νωπού κρέατος χοίρων που προέρχεται από χοίρους που είχαν παραμείνει από τη γέννησή τους σε εκμεταλλεύσεις που βρίσκονται εκτός των περιοχών που περιλαμβάνονται στο μέρος III του παραρτήματος, καθώς και την αποστολή παρασκευασμάτων κρέατος και προϊόντων με βάση το κρέας που αποτελούνται από ή περιέχουν τέτοιο κρέας, εάν το κρέας, τα παρασκευάσματα κρέατος και τα προϊόντα με βάση το κρέας έχουν παραχθεί, αποθηκευτεί και μεταποιηθεί σε εγκαταστάσεις εγκεκριμένες σύμφωνα με την παράγραφο 4.
               2.   Κατά παρέκκλιση από το άρθρο 7 παράγραφος 1, τα κράτη μέλη περιοχές των οποίων περιλαμβάνονται στο μέρος III του παραρτήματος μπορούν να επιτρέπουν την αποστολή νωπού κρέατος χοίρων και παρασκευασμάτων κρέατος και προϊόντων με βάση το κρέας που αποτελούνται από ή περιέχουν το κρέας αυτό προς άλλα κράτη μέλη εφόσον:
               
                           α)
                        
                        
                           το κρέας προέρχεται από χοίρους που έχουν εκτραφεί σε εκμεταλλεύσεις που βρίσκονται εντός των περιοχών που περιλαμβάνονται στο μέρος III του παραρτήματος και οι οποίες έχουν εγκριθεί σύμφωνα με την παράγραφο 3·
                        
                     
                           β)
                        
                        
                           τα παρασκευάσματα κρέατος και τα προϊόντα με βάση το κρέας παρασκευάστηκαν σε σφαγεία, εργαστήρια τεμαχισμού και εγκαταστάσεις επεξεργασίας κρέατος οι οποίες είναι εγκεκριμένες σύμφωνα με την παράγραφο 4.
                        
                     3.   Η αρμόδια αρχή του κράτους μέλους θα πρέπει να εγκρίνει μόνον εκμεταλλεύσεις για την εφαρμογή της παραγράφου 2 στοιχείο α), με την προϋπόθεση ότι οι εν λόγω εκμεταλλεύσεις:
               
                           α)
                        
                        
                           εφαρμόζουν σχέδιο βιοασφάλειας εγκεκριμένο από την αρμόδια αρχή·
                        
                     
                           β)
                        
                        
                           έχουν εισαγάγει μόνο χοίρους από εκμεταλλεύσεις οι οποίοι είναι:
                           
                                       i)
                                    
                                    
                                       εγκεκριμένοι σύμφωνα με την παρούσα απόφαση ή
                                    
                                 
                                       ii)
                                    
                                    
                                       βρίσκονται σε περιοχές που δεν περιλαμβάνονται στον κατάλογο του παραρτήματος και δεν υπόκεινται σε κανέναν περιορισμό για την κλασική πανώλη των χοίρων σύμφωνα με την εθνική ή ενωσιακή νομοθεσία για περίοδο έξι μηνών πριν από την εισαγωγή των χοίρων· η περίοδος πριν από την ημερομηνία έγκρισης της εκμετάλλευσης σύμφωνα με την παρούσα απόφαση περιλαμβάνεται στην εν λόγω περίοδο των έξι μηνών·
                                    
                                 
                     
                           γ)
                        
                        
                           επιθεωρούνται τακτικά από την αρμόδια αρχή σε διαστήματα που δεν ξεπερνούν τους τρεις μήνες· κατά τη διάρκεια αυτών των επιθεωρήσεων η αρμόδια αρχή πρέπει τουλάχιστον:
                           
                                       i)
                                    
                                    
                                       να ακολουθεί τις κατευθυντήριες γραμμές που αναφέρονται στο κεφάλαιο III του παραρτήματος της απόφασης 2002/106/ΕΚ·
                                    
                                 
                                       ii)
                                    
                                    
                                       να διενεργεί κλινική εξέταση σύμφωνα με τις διαδικασίες ελέγχου και δειγματοληψίας που προβλέπονται στο κεφάλαιο IV μέρος Α του παραρτήματος της απόφασης 2002/106/ΕΚ·
                                    
                                 
                                       iii)
                                    
                                    
                                       να επαληθεύει την ουσιαστική εφαρμογή των διατάξεων του άρθρου 15 παράγραφος 2 στοιχείο β) δεύτερη περίπτωση και τέταρτη έως έβδομη περίπτωση της οδηγίας 2001/89/ΕΚ·
                                    
                                 
                                       iv)
                                    
                                    
                                       να αναστέλλει αμέσως ή να ανακαλεί την έγκριση σε περίπτωση μη συμμόρφωσης με τους όρους που αναφέρονται ανωτέρω·
                                    
                                 
                     
                           δ)
                        
                        
                           έχουν υποβληθεί σε εργαστηριακό σύστημα επιτήρησης, όπου τα ζώα έχουν υποβληθεί σε εργαστηριακές δοκιμές για την κλασική πανώλη των χοίρων με αρνητικά αποτελέσματα σε δείγματα που λαμβάνονται σύμφωνα με τις διαδικασίες δειγματοληψίας που καθορίζονται στο σχέδιο επιτήρησης της κλασικής πανώλους των χοίρων, το οποίο εφαρμόζεται από την αρμόδια αρχή για περίοδο τουλάχιστον έξι μηνών πριν από τη μεταφορά τους στο σφαγείο·
                        
                     
                           ε)
                        
                        
                           βρίσκονται στο κέντρο μιας περιοχής ακτίνας τουλάχιστον 3 χιλιομέτρων όπου τα ζώα στις χοιροτροφικές εκμεταλλεύσεις έχουν υποβληθεί σε εργαστηριακές δοκιμές για την κλασική πανώλη των χοίρων με αρνητικά αποτελέσματα σε δείγματα που λαμβάνονται σύμφωνα με τις διαδικασίες δειγματοληψίας που καθορίζονται στο σχέδιο επιτήρησης της κλασικής πανώλους των χοίρων το οποίο εφαρμόζεται σε τριμηνιαία βάση από τις αρμόδιες αρχές·
                        
                     
                           στ)
                        
                        
                           βρίσκονται σε περιοχή στην οποία:
                           
                                       —
                                    
                                    
                                       εφαρμόζεται πρόγραμμα για τον έλεγχο και την παρακολούθηση της κλασικής πανώλους των χοίρων που έχει εγκριθεί από την Επιτροπή·
                                    
                                 
                                       —
                                    
                                    
                                       η επίπτωση και ο επιπολασμός της κλασικής πανώλους των χοίρων σε οικόσιτους χοίρους και αγριόχοιρους έχει μειωθεί σημαντικά·
                                    
                                 
                                       —
                                    
                                    
                                       δεν έχει ανιχνευτεί απόδειξη για την κυκλοφορία του ιού της κλασικής πανώλους των χοίρων σε χοίρους τους τελευταίους 12 μήνες.
                                    
                                 
                     4.   Η αρμόδια αρχή των κρατών μελών θα εγκρίνει μόνον τα σφαγεία, τα εργαστήρια τεμαχισμού και τις εγκαταστάσεις επεξεργασίας κρέατος για τους σκοπούς της παραγράφου 1 και του στοιχείου β) της παραγράφου 2 όπου η παραγωγή, η αποθήκευση και η επεξεργασία του νωπού κρέατος καθώς και των παρασκευασμάτων κρέατος και των προϊόντων με βάση το κρέας που αποτελούνται από ή περιέχουν τέτοιου είδους κρέας που είναι επιλέξιμο για αποστολή σε άλλα κράτη μέλη διενεργείται ξεχωριστά από την παραγωγή, αποθήκευση και επεξεργασία άλλων προϊόντων κρέατος που αποτελούνται από ή περιέχουν νωπό κρέας καθώς και παρασκευάσματα κρέατος και προϊόντα με βάση το κρέας που αποτελούνται από ή περιέχουν κρέας που προέρχεται από χοίρους που κατάγονται ή προέρχονται από εκμεταλλεύσεις που βρίσκονται στις περιοχές που απαριθμούνται στο μέρος III του παραρτήματος, εκτός από εκείνες που εγκρίθηκαν σύμφωνα με την παράγραφο 3.
               5.   Το κρέας χοίρων, τα παρασκευάσματα κρέατος και τα προϊόντα με βάση το κρέας που αναφέρονται στις παραγράφους 1 και 2 θα πρέπει να φέρουν την ακόλουθη ένδειξη:
               
                           α)
                        
                        
                           το νωπό κρέας χοίρων θα φέρει σήμανση όπως προβλέπεται στο κεφάλαιο III του τμήματος I του παραρτήματος I του κανονισμού (ΕΚ) αριθ. 854/2004·
                        
                     
                           β)
                        
                        
                           τα παρασκευάσματα κρέατος και τα προϊόντα με βάση το κρέας θα φέρουν τη σήμανση που προβλέπεται στο τμήμα I του παραρτήματος II του κανονισμού (ΕΚ) αριθ. 853/2004.
                        
                     6.   Τα κράτη μέλη που εφαρμόζουν τις διατάξεις της παραγράφου 1 ή την παρέκκλιση που προβλέπεται στην παράγραφο 2 θα τηρούν επικαιροποιημένο κατάλογο με τις εκμεταλλεύσεις, τα σφαγεία, τα εργαστήρια τεμαχισμού και τις εγκαταστάσεις επεξεργασίας κρέατος που έχουν εγκριθεί σύμφωνα με τις παραγράφους 3 και 4. Ο εν λόγω κατάλογος θα αναφέρει τουλάχιστον το όνομα, τη διεύθυνση, τον επίσημο αριθμό καταχώρισης στα μητρώα, το είδος ιδρύματος και την ημερομηνία έγκρισης. Ο εν λόγω κατάλογος, και κάθε επικαιροποίηση αυτού, θα πρέπει να κοινοποιείται στην Επιτροπή και στα άλλα κράτη μέλη εντός 24 ωρών από την έγκριση της πρώτης εκμετάλλευσης ή εγκατάστασης ή για κάθε μεταγενέστερη τροποποίηση στα στοιχεία αυτά.»
            
         
               2)
            
            
               Το άρθρο 8γ διαγράφεται.
            
         Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 13 Νοεμβρίου 2012.
      
         
            Για την Επιτροπή
         
         Maroš ŠEFČOVIČ
         
            Αντιπρόεδρος
         
      
   
   
      (1)  ΕΕ L 395 της 30.12.1989, σ. 13.
   
      (2)  ΕΕ L 224 της 18.8.1990, σ. 29.
   
      (3)  ΕΕ L 302 της 13.11.2008, σ. 19.